Paulus se sending – Handelinge 16 » Somerstrand Gemeente
Paulus se sending – Handelinge 16
Jubelfees – dankie Louise Bam-Coetzee, Robert Blignault, Sarel Schoombee en hulle sel en al die tientalle helpers by die stalletjies, die tieners vir die boeresport en die spookhuis, die skenkings en die lekker saamkuier. Dit was 'n fees en ons het groot bedrag ingesamel!
Gemeentekinders presteer: Mark en Marcel Muller is hoofseun en onder-hoofseun by Summerwood en Inge du Plessis onder-hoofdogter. Thinus Loots is hoofseun by Pearson. Ek weet nie van die uitslae by die ander skole nie. Daar kan selfs meer wees. Baie geluk!
Dankofferfees volgende Sondag: Ons bring 'n tiende van ons inkomste as offer van dankbaarheid aan die Here. Dieselfde patroon as in die verlede – ons staan op en kom gooi ons dankoffer in die blou kis hier voor die kansel.
Kleingroepwerk: Ons lees die laaste deel van Paulus se lewe in Die Storie. Ek gebruik net die aanhaling uit die tweede brief aan Timoteus. Vir die dieper-delwers het ek 'n paar verhelderende opmerkings oor die brief uitgedruk wat julle óf alleen kan gebruik, óf saam met die kleingroepmateriaal. Dit wys sommer ook wat ons doen in die Bybelskool. Almal is te enige tyd welkom om dit by te woon, selfs al het jy nie voorberei nie. Woensdae 18:00-19:00. Laai dit hier af in Word formaat: 2 Timoteus (saamgestel uit my www.bybelskool.com materiaal)
Hervormingsondag – vyf sola's belangrik. Dit is die fundamentele vertrekpunte van ons Reformatoriese geloof. Dit bind alle Protestante saam, omdat die dié waarhede is wat in gedrang gekom het met die ontwikkelinge van daardie tyd in die Rooms-Katolieke kerk.
Sola beteken alleen of alleenlik:
Sola scriptura – deur die Skrif alleen
Solus Christus – deur Christus alleen
Ek gaan dit in die liturgie gebruik en met die kinders spesifiek oor genade praat.
Cantatori: Hoe lieflik is U woninge – Chris Lamprecht
Lied 476:1-4 "'n Vaste Burg is onse God" – staan (Maarten Luther 1528 se Ein feste Burg ist unser Gott)
Heidelbergse Kategismus vraag en antwoord 1 (dit is vanjaar die 450ste verjaarsdag!):
Voorganger: "Wat is jou enigste troos in lewe en in sterwe?"
Gemeente: "Dat ek met liggaam en siel in lewe en in sterwe nie aan myself nie maar aan my getroue Verlosser, Jesus Christus, behoort. Hy het met sy kosbare bloed vir al my sondes ten volle betaal en my uit alle heerskappy van die duiwel verlos. Hy bewaar my op so 'n wyse dat, sonder die wil van my hemelse Vader, geen haar van my kop kan val nie. Alles moet inderdaad tot my saligheid dien. Daarom verseker Hy my ook deur sy Heilige Gees van die ewige lewe en maak Hy my van harte gewillig en bereid om voortaan vir Hom te lewe."
Artikel 1: Ek glo in God die Vader, die Almagtige, die Skepper van hemel en aarde;
Artikel 2: en in Jesus Christus, sy eniggebore Seun, ons Here;
Artikel 3: wat ontvang is van die Heilige Gees, gebore uit die maagd Maria;
Artikel 4: wat gely het onder Pontius Pilatus, gekruisig is, gesterf het en begrawe is en neergedaal het na die hel;
Artikel 5: wat op die derde dag opgestaan het uit die dood;
Artikel 6: opgevaar het na die hemel en sit aan die regterhand van God, die almagtige Vader,
Artikel 7: vanwaar Hy sal kom om die lewendes en die dooies te oordeel.
Artikel 8: Ek glo in die Heilige Gees;
Artikel 9: Ek glo aan 'n heilige, algemene, Christelike kerk, die gemeenskap van die heiliges;
Artikel 10: die vergewing van sondes;
Artikel 11: die opstanding van die liggaam
Artikel 12: en 'n ewige lewe.
Lied 255:1 en 2 "Woord van God, Woord van die lewe" – sit
Lukas 18:9-14 – leesroosterteks vir vandag
9–10 Jesus het gesien baie mense dink hulle saak met God is reg omdat hulle godsdienstige wette* nakom. Hierdie mense het op almal neergekyk wat nie hierdie wette* gehoorsaam nie. Jesus vertel toe 'n storie om te wys wat God hiervan dink: "Op 'n dag het twee mans na die tempel* in Jerusalem toe gegaan om te bid. Die een was 'n Fariseër en die ander een was iemand wat belasting insamel. Hulle is tollenaars* genoem. Hulle het nie die godsdienstige wette* van die Jode gehoorsaam nie. Daarom is hulle as groot sondaars* beskou.
Orrel – 25 jaar oud (23 Oktober 1988 ingewy)
Lied 509 – Op berge en in dale – op orrel uitgevoer
Die PowerPoint agtergrond is 'n doopplek waarvan die water uit die Gangites rivier kom en dan weer terugvloei, soos 'n mens deur die bome kan sien.
6Hulle het daarna deur die gebied van Frigië en Galasië gereis, omdat die Heilige Gees hulle verhinder het om die woord in die provinsie Asië te verkondig. 7Toe hulle by die grens van Misië kom, het hulle na Bitinië toe probeer gaan, maar die Gees van Jesus het hulle dit nie toegelaat nie. 8Hulle het toe deur Misië gereis en na Troas toe gegaan. 9Daar het Paulus in die nag in 'n gesig 'n Masedoniese man gesien wat by hom staan en hom smeek: "Kom oor na Masedonië toe en help ons."
Dit is waarom die vereniging met Klema só belangrik is vir ons, want ons word heel op generasie vlak, ons diversiteit neem toe. En dit sál groei beteken, al sal dit verseker ook ontwrigtend wees. Ons het natuurlik meer nodig, op kulturele vlak, op etnisiteitsvlak en nog meer.
Cantatori O verbly jou – Dimitri Bortnianski, 'n Russiese Vespergesang, Afrikaans deur Ernst Kotzé en